ועדת העבודה, הרווחה והבריאות, כנסת 17, פרוטוקול מספר 471, 2008-06-24 14:00

יצחק גלנטי: שלום, אני פותח את ישיבת הוועדה.

יצחק גלנטי: האם נמצא פה נציג המוסד לביטוח הלאומי?

רועי קרת: אני רוצה לפתוח בהתנצלות.

יצחק גלנטי: ההתנצלות מתקבלת.

יצחק גלנטי: לא צריך להגיד על מה.

יצחק גלנטי: אני אשמח אם תציג את נייר ההסכמה.

רועי קרת: היום הסכם הניידות לפי סעיף 9 מקים מנגנון של ועדה לקביעת גודל רכב, שעליו אפשר לערער בפני מי שהוא היום מנהל המכון הרפואי לבטיחות בדרכים.

רועי קרת: כך זה היום, וכך זה היה תמיד.

רועי קרת: לאור הגידול במספר הזכאים, נוצר בתקופה האחרונה מצב שבו מנהל המכון לא מספיק לעמוד בכל הפניות המופנות אליו.

רועי קרת: אנחנו רוצים להסמיך עוד אנשים מקרב המומחים, שממילא עושים את זה היום, גם כן לדון בעררים.

רועי קרת: יש 130 אנשים שממתינים שעניינם ידון.

רועי קרת: אם יוכלו לעזור לו אנשים נוספים בברור ההשגות, אז מספר הממתינים ירד.

רועי קרת: זה מה שאנו מבקשים לעשות.

יצחק גלנטי: האם יש מי שמתנגד להסכם?

נעמי מורביה: חבל שזה לא הובא לפני חצי שנה.

יצחק גלנטי: תודה רבה על ההתנגדות.

יצחק גלנטי: האם יש עוד מי שרוצה להתנגד באותו כיוון?

קריאה: ארגון נכי ישראל מברך את המוסד לביטוח הלאומי על היוזמה.

יצחק גלנטי: האם יש עוד מי שרוצה לברך באותו כיוון?

שמעון יאיר: אפשר להגיד ברוך השם.

יצחק גלנטי: ההסכם אושר ברגע זה, תודה רבה הישיבה נעולה.